b'\n_START_ARTICLE_\nGabardinas\n_START_PARAGRAPH_\nGabardinas (angl. Gabardine; rus. \xd0\xb3\xd0\xb0\xd0\xb1\xd0\xb0\xd1\x80\xd0\xb4\xd0\xb8\xd0\xbd)\xc2\xa0\xe2\x80\x93 patvarus, tankus diagonalinio, re\xc4\x8diau\xc2\xa0\xe2\x80\x93 kordinio pynimo audinys, kurio pavir\xc5\xa1iuje vyrauja metmenys. Aud\xc5\xbeiamas i\xc5\xa1 vilnoni\xc5\xb3, medvilnini\xc5\xb3 arba viskozini\xc5\xb3 verpal\xc5\xb3._NEWLINE_Naudojamas si\xc5\xabti kostiumams, paltams, keln\xc4\x97ms, uniformoms, v\xc4\x97jastriuk\xc4\x97ms ir pan. drabu\xc5\xbeiams.\n_START_SECTION_\nAudinys\n_START_PARAGRAPH_\nGabardinas paprastai aud\xc5\xbeiamas i\xc5\xa1 tradicini\xc5\xb3 \xc5\xa1ukuotin\xc4\x97s vilnos verpal\xc5\xb3, ta\xc4\x8diau gali b\xc5\xabti naudojami ir medviln\xc4\x97, tekst\xc5\xabrizuotas poliesteris ar j\xc5\xb3 mi\xc5\xa1inys. Gabardinas visada turi daug daugiau metmen\xc5\xb3 negu ataud\xc5\xb3._NEWLINE_Medviln\xc4\x97s gabardinas pagal u\xc5\xbesakymus siuvamuose klasikiniuose vyri\xc5\xa1kuose kostiumuose naudojamas ki\xc5\xa1eni\xc5\xb3 pamu\xc5\xa1alams, nes ki\xc5\xa1en\xc4\x97se ne\xc5\xa1iojamos smulkmenos paprastai greitai pratrina skyles paprastai mechani\xc5\xa1kai netvirtame \xc4\xafprastini\xc5\xb3 pamu\xc5\xa1al\xc5\xb3 audinyje._NEWLINE_Drabu\xc5\xbeiai i\xc5\xa1 gabardino paprastai \xc5\xbeymimi kaip tinkami tik sausajam cheminiam valymui, kas tipi\xc5\xa1ka vilnon\xc4\x97s tekstil\xc4\x97s gaminiams._NEWLINE_\xc5\xbdod\xc5\xbeiu angl. gabardine gali vadinti ir ruo\xc5\xbeelin\xc4\xaf pynim\xc4\x85, naudojam\xc4\x85 gabardino audeklui austi, bei lietpal\xc4\x8dius i\xc5\xa1 tokio audinio.'